കനത്ത മഴ: നിലന്പൂര് പെരുന്പിലാവ് സംസ്ഥാന പാത വെള്ളത്തില് മുങ്ങി കാളികാവ്: ഇന്നലെ വൈകുന്നേരമുണ്ടായ കനത്ത മഴയില് സ്രാന്പിക്കല്ല് മേഖലയില് റോഡുകളും വീടുകളും കടകളും വെള്ളത്തില് മുങ്ങി. നിലന്പൂര് പെരുന്പിലാവ് സംസ്ഥാന പാതയില് സ്രാന്പിക്കല്ല് അങ്ങാടിയിലും വെള്ളം കയറി ഗതാഗതം തടസപ്പെട്ടു. ഒരു മണിക്കൂറിലേറെ നീണ്ട ശക്തമായ മഴയാണ് പുല്ലങ്കോട്, ചേനപ്പാടി, സ്രാന്പിക്കല്ല് പ്രദേശത്ത് ഇന്നലെ വൈകുന്നേരം പെയ്തത്. പുല്ലങ്കോട് ചേനപ്പാടി മലവാരങ്ങളില് നിന്നുള്ള ചോലകളും തോടുകളും കരകവിഞ്ഞൊഴുകിയാണ് സ്രാന്പിക്കല്ല് അങ്ങാടിയില് വെള്ളം കയറിയത്. സ്രാന്പിക്കല്ല് ഭാഗത്തെ വീടുകളിലും കോഴിക്കോടംമുണ്ട പെരിങ്ങപ്പാറ പ്രദേശത്തെ വീടുകളിലും വെള്ളം കയറി. അതേസമയം ഇന്നലെ രാവിലെ കടിഞ്ചീരിമലയില് ഉരുള്പൊട്ടിയതായി വ്യാജ വീഡിയോ പ്രചരിച്ചിരുന്നു. ഇതു പ്രദേശത്ത് ഭീതി പരത്താന് ഇടയാക്കി.